ཕ་སི་ཐེར་ནག་གིསསྨན་པ་རི་ཝ་གོཞེས་པར་བརྟེན་ནས་ནོ་པེལ་རྩོམ་རིག་བྱ་དགའ་ཐོབ་དུས་ང་རང་ལོ་ནལོན་པ་ཙམ་ཡིན།དེ་རག་བར་ངས་ཧ་ལམ་ཁོའི་སྙན་ངག་ཐམས་ཅད་བཀླགས་མྱོང་ཞིང་མང་པོ་ཞིག་བློ་ལའང་ཟིན་ཡོད།ཕ་སི་ཐེར་ནག་གིས་ཀློག་པ་པོ་དང་ཐོ་རེ་ལོང་ཙམ་གྱིས་ཞལ་བརྡ་གནང་དུས་ཀྱི་མགྱོགས་ཚད་དང་གནད་དུ་ཁེལ་ཚད།ཁོའི་དཔེ་དང་གཟུགས་འགོད་སྟངས་སྔོན་མེད་དཔེ་གསར་ཆེ་བ།ཁོས་འཇིག་རྟེན་འདི་དང་སྙན་ངག་གི་བརྗོད་གཞིའི་བར་མཚམས་ཆད་མེད་དུ་སྦྲེལ་བའི་སྟོབས།ཁོས་ཞིབ་ཆ་གནད་དུ་བཏོན་ནས་འབྲི་ཞིང་དཀོན་མཆོག་གིས་ག་ས་གང་དུ་ཁྱབ་པ་བཅས་འདི་དག་གིས།གཞོན་ནུ་ཞིག་གི་སྐབས་དེ་དང་དུས་ཕྱིས་ཀྱིས་མི་ཚེའི་ལམ་རིང་ནང་སྙན་ངག་གི་སྐྱོན་ཡོན་འབྱེད་པ་ལ་བླང་དོར་གྱི་ཐིག་ཤིང་ཞིག་སེམས་སུ་བཞགཁོའི་སྙན་ངག་གི་དེབ་ཅིག་ག་ས་གང་དུ་སྤེལ་བཞིན་པ་ལས་ཁོའི་སྒྲུང་གཏམ་སྐབས་དེར་ད་དུང་བཀླགས་མྱོང་མེད།ལན་ཅིག་ངས་ཁོའི་སྙན་དེབ་སློབ་གྲྭའི་ཇ་ཁང་དུ་བརྗེད་དེ་ཆུ་ཚོད་ཕྱེད་ཀྱི་འཕྲོར་གཞི་ནས་ཡིད་ལ་ཤར་ནས་བརྒྱུགས་ནས་ཡིག་གཏག་འཕྲུལ་ཆས་ཀྱིས་གཏག་པའི་ངའི་སྙན་དེབ་ཅིག་མཐོང་ཨེ་བྱུང་དྲིས་དུས།ཞབས་ཞུ་མ་ཞིག་གིས་འབྲི་དེབ་ཁྱེར་ཡོང་ཞིང་ཀུ་རེའི་ཉམས་ཀྱིས་ཁྱོད་ཀྱི་སྙན་ངག་དངོས་གནས་ཡག་པོ་འདུག་ཟེར།ཕ་སི་ཐེར་ནག་གི་སྙན་དེབ་ལ་ངའི་སྙན་དེབ་ཅེས་བོས་པའང་སྐབས་དེ་དུས་ལ་མཚོན་ན་གུ་ཡངས་གཏོང་ཆོག་ཆོག་གི་བྱ་ཐབས་ཤིག་ཅི་ལ་མིན།